**Procedura de tranzacţionare A contractelor futures Cu ACTIV SUPORT gazeLE naturale Pe PIATA ADMINISTRATA DE BURSA ROMANA DE MARFURI S.A.`**

**cu aplicare de la 16.11.2020**

#### DISPOZIŢII GENERALE

# Art. 1.

Prezenta procedură stabilește cadrul organizat pentru tranzacționarea contractelor futures pe gazenaturale ca produser standardizate pe termen mediu şi lung, prin intermediul unei platforme de tranzacționare electronică administrată de societatea Bursa Română de Mărfuri (Romanian Commodities Exchange) S.A., denumită în cele ce urmează “BRM”, în calitate de operator licenţiat în administrarea pieţelor centralizate de gaze naturale, în condițiile utilizării serviciilor de Contraparte Centrala oferite de BRM pentru garantarea îndeplinirii obligațiilor financiare ale participanților la piață si in acord cu ***Regulamentul BRM de compensare, decontare***

***şi gestionare a riscului*** ***pentru contracte Futures cu activ suport gazele naturale* precum si *Instructiunile* *specifice de aplicare* a acestuia.**

.

**TERMINOLOGIE**

**Art. 2.**

1. În înţelesul prezentei proceduri, termenii şi abrevierile folosite au următoarea semnificaţie:
2. **Autoritate competentă** - Autoritatea Națională de Reglementare în Domeniul Energiei (ANRE);
3. **Broker** - persoana fizică aflată în relații de muncă cu operatorul economic sau cu o societate de brokeraj, având ca principale atribuții introducerea și întreținerea ordinelor în timpul sesiunilor de tranzacționare/licitaţiilor și care dreptul de a angaja răspunderea operatorului economic pe care-l reprezintă în relația cu BRM;

;

1. **Contraparte Centrala** – BRM, care se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, cu scopul asigurării procesului de decontare a tranzacției încheiate pe piață, în numele acestora.
2. **Acord cadru de prestari servicii de clearing/contraparte pentru produsele pe termen mediu si lung Anexa 2 la Procedură –** va fi reprezentat de Acordul de acceptare a Membrului Compensator. Clauzele acordului pot fi modificate numai după parcurgerea procesului de consultare publică, conform reglementărilor Autoritații competente;
3. **Participant –** operator economic din sectorul gazelor naturale care este membru afiliat al BRM, semnează Convenţia de participare la piaţa de gaze naturale administrată de BRM, semnează Acordul cadru de prestari servicii de clearing/contraparteși are contract de echilibrare și acces la PVT în vigoare încheiat cu operatorul sistemului de transport;
4. **Operatorul de Transport și Sistem (OTS)**, în speță S.N.TG.N. Transgaz S.A.;
5. **Ordin/ofertă de vânzare/cumpărare** - ofertă introdusă de către un participant, constând dintr-o pereche preț-cantitate și alte atribute specifice, și care reprezintă angajamentul ferm al participantului;
6. **Preț** - prețul la care s-a efectuat tranzacția, înregistrat și afișat de sistemul de tranzacționare;
7. **Prețul cel mai bun –**; Definit ca prețul ordinului cu prioritatea cea mai mare de executie si anume pretul cel mai mare de cumparare, respectiv pretul cel mai mic de vanzare al unui produs tranzactionabil;
8. **Prețul cel mai slab –**; Definit ca prețul ordinului cu prioritatea cea mai mică de executie si anume pretul cel mai mic de cumparare, respectiv pretul cel mai mare de vanzare al unui produs tranzactionabil;
9. **Procedura de tranzacţionare dublu competitivă** - ansamblu de reguli și mecanisme de ofertare, negociere și tranzacţionare stabilit prin prezenta procedură. Presupune lansarea produselor standard tranzacţionabile de către BRM în cadrul unei sesiuni de tranzacţionare;
10. **Produs standard** – produs definit în cadrul sistemului de tranzacţionare al BRM, având ca obiect vânzarea - cumpărarea de gaze naturale pe termen mediu și lung;
11. **Raport de tranzacționare -** situație emisă de sistemele de tranzacționare ale BRM, conținând date complete privind ofertele introduse, interventiile suferite pe parcursul sesinii de tranzactionare / licitatiei și tranzacțiile realizate;
12. **Reglementari contraparte – set de reguli si proceduri formate din *Regulamentul de compensare, decontare şi gestionare a riscului pentru contracte Futures* *cu activ suport gazele naturale* si *Instructiunile* specifice de aplicare a acestuia emise de BRM in calitate de Contraparte Centrala.**
13. **Sesiune de tranzacţionare** - interval de derulare a procedurii de tranzacţionare în care se pot introduce, modifica, suspenda sau anula oferte de vânzare şi /sau de cumpărare şi se pot încheia tranzacţii - dacă sunt îndeplinite condiţiile de corelare stabilite prin algoritmii sistemelor de tranzacţionare;
14. **Sisteme de tranzacționare**– sisteme informatice exploatate și administrate de BRM în scopul realizării tranzacțiilor;
15. **Tranzacţie *-*** operaţiune încheiată în sistemul de tranzacţionare în urma corelarii unei oferte de vânzare cu o ofertă de cumpărare, conform algoritmilor specifici ai sistemelor de tranzacţionare;
16. **Confirmare de tranzacţie** – notificare recepţionată de către participant prin intermediul sistemului de tranzacţionare, care confirmă o tranzacţie efectuată de acesta;

**PRODUSE STANDARD ADMISE LA TRANZACŢIONARE**

**Art. 3.** (1) Pe piaţa produselor pe termen mediu și lung,BRMorganizează sesiuni de tranzacţionare pentru următoarele contracte futures atât în ceea ce privește locul de livrare (PVT), cât și durata livrărilor,

1. Luna (interval de livare - luna gazieră)
2. Trimestru (interval de livrare - trimestrul gazier)
3. Sezon rece (interval de livrare – trimestrele IV și I gaziere)
4. Sezon cald (interval de livrare – trimestrele II și III gaziere)
5. An calendaristic ( perioada de livrare -anul calendaristic)

# Descrierea și caracteristicile fiecarui produs standard sunt redate în Anexa 1 la prezenta procedură.

**CERINŢE SPECIFICE DE PARTICIPARE ṢI TRANZACŢIONARE**

# Art. 4.

**(1)** Participarea la tranzacţii pe piaţa produselor pe termen mediu și lung este permisă operatorilor economici care îndeplinesc următoarele cerinţe:

* titulari ai unei licenţe valabile emisă de ANRE pentru a comercializa gaze naturale, care au încheiat, în prealabil un contract de echilibrare și acces la PVT cu OTS;
* operatori ai sistemelor de distribuţie şi ai sistemelor de înmagazinare gaze naturale, care au încheiat, în prealabil un contract de echilibrare și acces la PVT cu OTS şi au drept de tranzacţionare exclusiv pe sensul de cumpărare;
* clienţi finali care au încheiat contract de echilibrare și acces la PVT cu OTS, cu drept de tranzacţionare pe sensul de cumpărare; pe sensul de vânzare aceștia au dreptul să vândă gaze naturale doar pentru a-şi echilibra în mod eficient portofoliul propriu;
* operatorul de transport şi de sistem, în scopul întreprinderii acţiunilor de echilibrare fizică a sistemului de transport şi constituirii stocului minim obligatoriu de gaze naturale.

**(2)** Produsele standard redate la art.3 (1), au următoarele caracteristici :

* termen suspensiv de livrare de minimum 2(două) zile calendaristice de la data încheierii tranzacţiei;
* au ca obiect transferul dreptului de proprietate în PVT asupra unor cantităţi de gaze naturale ce urmează a fi livrate în PVT, în profil zilnic constant, pentru o perioadă de timp mai mare sau egala cu o luna gazieră;
* transferul se realizează pe baza raportului de tranzacţionare emis de sistemele de tranzacţionare ale BRM;
* cantitatea tranzacţionată în baza unui astfel de contract este de 1 MWh/zi;
* obiectul tranzacţiei este reprezentat de un contract standard sau un multiplu de contracte standard, iar elementele care pot fi modificate de către părţile interesate în cadrul şedinţelor de tranzacţionare sunt preţul per contract standard şi numărul de contracte standard tranzacţionate;
* preţul şi numărul de contracte standard aferente unei tranzacţii încheiate nu mai pot fi modificate după încheierea tranzacției.

**(3)** Tranzacțiile între Participanți vor fi încheiate în momentul corelării ordinelor, conform art. 8 din prezenta Procedura, fără necesitatea încheierii în scris a unui contract de vânzare-cumpărare de gaze naturale. Termenii și condițiile care guvernează contractele sunt cele prevăzute la alin. 2 de mai sus, iar decontarea financiară și garantarea prestațiilor MC se va face conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte de tip futures.*

#### PROCESUL DE TRANZACŢIONARE

# Art. 5. Procedura de tranzacţionare utilizate în cadrul Pieţei produselor pe termen mediu și lung administrată de BRM este procedura de tranzacţionare dublu competitivă – pentru produsele standard definite în cadrul art. 3.

#### PROCEDURA DE TRANZACŢIONARE DUBLU COMPETITIVĂ

**Art. 6.** Lansarea la tranzacționare a produselor standard se face la inițiativa și de către BRM, după cum urmează:

(1) Lansarea unui activ pentru perioade de livrare de cel puţin o lună se face cu minimum 5 zile calendaristice înainte de prima zi a intervalului de livrare;

(2) Lansarea unui activ pentru perioade care depășesc o lună se face cu minimum o lună înainte de prima zi a intervalului de livrare.

**I. ETAPELE SESIUNII DE TRANZACŢIONARE**

**Art. 7.**

(1) Începând cu ora de deschidere a şedinţei de tranzacţionare brokerii introduc ordine. Acestea sunt validate numai dacă îndeplinesc, cumulativ, următoarele condiţii:

1. menţionarea cantităţii, a preţului,şi a termenului de valabilitate a ordinului;
2. existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării ordinului conform reglementarilor Contrapartii Centrale

(2) Elementele care vor fi introduse de catre participant la lansarea ofertei sunt :

1. sensul ofertei (vânzare / cumpărare);
2. volumul de gaze naturale minim: volumul minim este de 1 contract de 1 MWh/zi înmulțit cu numărul de zile ale intervalului tranzacționabil. Volumul total tranzacţionabil minim este definit automat pentru fiecare produs în parte în parte;
3. preţul pentru produse va fi exprimat în Lei/MWh, număr pozitiv, cu maximum 2 (două) zecimale;
4. termenul de valabilitate al ordinului (opţional); dacă nu se completează, sistemul va genera automat data de final a sesiunii de tranzacţionare.

(3) Ordinele introduse pot fi întreţinute de brokeri, astfel după cum urmează:

* 1. modificarea preţului;
  2. modificarea cantităţii;
  3. modificarea termenului de valabilitate a ordinului.`

**II. CORELAREA ORDINELOR**

**Art. 8.** (1) Ordinele de cumpărare și vânzare vor fi sortate automat în platforma de tranzacționare astfel încat cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.

(2) Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai bun, pentru cantitatea maximă derminată de concurența cantităților menționate în cele două ordine de sens contrar, la prețul ordinului de vânzare.

(3) Pentru ordinele de cumpărare, se realizează corelarea ordinului de cumpărare cu un ordin de vânzare cu acelasi preț sau cu un preț mai bun, pentru cantitatea maxima derminată de concurența cantităților menționate în cele două ordine de sens contrar, la prețul ordinului de cumparare.

(4) În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă.

(5) Tranzacţiile încheiate prin mecanismul cu contraparte se notifică OTS de BRM, in calitate de contraparte.

(6) In ultima zi de tranzactionare a unui produs standard cu perioda de livrare luna se organizeaza in mod specific o sesiune de licitatie de 30 de minute la finalul sedintei de tranzactionare din ziua respectiva. In cadrul acestei sesiuni de licitatie corelarea ordinelor se face la finalul sesiunii pe baza prioritatii de pret si timp conform principiilor de prioritizare a ordinelor din cadrul acestui articol.

Sesiunea de licitatie se organizeaza doar in anumite conditii de pret de piata determinate conform *Instructiunii privind stabilirea Pretul Final de Decontare,* parte a *Regulamentului Regulament de compensare, decontare şi gestionare a riscului pentru contracte Futures cu activ suport gazele naturale*

**III. RAPORTUL DE TRANZACŢIONARE**

**Art. 9.**

(1) La sfârşitul fiecărei /sesiuni de tranzacţionare, sistemul de tranzacționare generează un raport, care conţine următoarele elemente:

1. denumirea produsului standard;
2. cantitatea de gaze naturale supusă tranzacţiei;
3. preţurile ofertate;
4. modificările aduse cantităţilor şi preţurilor pe parcursul sesiunii de tranzacţionare (starea ordinului), cu marca de timp asociată;
5. tranzacţia/tranzacţiile încheiate în cadrul sesiunii, fiind menționate cantitatea, prețul si participantii la tranzacția/tranzacțiile încheiate.

(2) Rezultatele sesiunii de tranzacţionare se publică pe site-ul BRM,

(3) După încheierea unei sesiuni de tranzacționare, participanţii au acces, prin intermediul sistemului de tranzacţionare al BRM, la confirmările tranzacţiilor proprii.

(4) Raportul de tranzacţionare se transmite brokerilor participanţi la şedinţa de tranzacţionare, în format electronic.

(5) Rezultatele şedinţei de tranzacţionare se publică pe site-ul specializat al BRM.

(6) Sistemulde tranzacţionare înregistrează şi arhivează toate ofertele introduse, inclusiv ciclul de viaţă al acestora, tranzacţiile realizate, precum şi rapoartele generate, pentru o perioada de maximum 5 ani, interval în care pot fi accesate de participanţii la care se referă.

**PROCESUL DE COMPENSARE-DECONTARE**

**Art. 10.**

(1) Compensarea-decontarea reprezintă un proces de management şi de calcul al poziţiilor financiare operat de Contrapartea Centrala, funcţie de care se stabileşte cuantumul garanţiilor care să asigure riscul pierderii financiare cauzate de înlocuirea unor poziții deschise ca urmare a tranzacțiilor efectuate si cuantumul platilor/incasarilor rezultate din activitatea de tranzactionare. Acest proces se realizeaza conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte de tip futures.*.

(2) Fără a aduce atingere rolului Contrapartii Centrale, tranzacţiile efectuate determină obligaţiile ferme ale participantului de a livra gazele naturale, în deplină conformitate cu caracteristicile produselor tranzacționate conform prezentei Proceduri.

**GARANTAREA OBLIGAŢIILOR**

**Art. 11.**

(1) Desfășurarea și garantarea tranzacțiilor efectuate se face conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures*.

Pentru a putea beneficia de serviciile tranzacţionării prin casa de Contraparte Centrala, participanţii trebuie să semneze Acordul cadru de prestari servicii de Contraparte Centrala, ceea ce presupune îndeplinirea cumulativă a urmatoarelor condiţii:

* să îndeplinească cerințele stabilite de casa de clearing/contraparte;
* să deţină o licenţă valabilă emisă ANRE pentru a comercializa gaze naturale și să îndeplinească condițiile prevăzute de art. 4 alin. 1 din prezenta Procedură;
* să furnizeze garanţiile solicitate Contraparte Centrala;
* să adere la prevederile *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures*.

(2) Garanţiile sunt calculate potrivit algoritmilor stabiliți de Contrapartea Centrala şi au rolul de a susţine fiecare tranzacţie a unui participant.

(3) Contrapartea Centrala nu este responsabilă de livrările fizice sau de preluările cantităților contractate din rețea de către UR-uri, precum și de dezechilibrele generate de către aceștia. Situațiile de dezechilibru sunt administrate de către OTS în conformitate cu Codul rețelei.

(4) Notificările, stările de neîndeplinire a obligațiilor de către UR, precum și toate informațiile necesare asigurării întregului proces vor fi convenite între Contrapartea Centrala și OTS pe baza unor protocoale speciale. Procesul de compensare decontare se desfășoară conform *prevederilor Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures.*

**Managementul riscului**

**Art. 12.**

Tranzacţionarea gazelor naturale care are asociate servicii de compensare decontare comportă două categorii de riscuri :

(a) Riscul financiar - are loc atunci când un membru nu îşi îndeplineşte obligaţia de depunere, la termenul stabilit, a garanţiei sau încalcă regulile de decontare. Contrapartea Centrala va suspenda serviciile de compensare-decontare şi începe să mobilizeze garanţiile disponibile conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală* *pentru contracte futures.*

Drepturile pot fi restabilite numai după ce membrul afiliat îşi îndeplineşte în totalitate obligaţiile sau în conformitate cu sancțiunile impuse de către contraparte.

(b) Riscul de nelivrare fizica, totală şi /sau parţială are loc atunci când Participantul nu livrează cantitatea de gaze naturale tranzacţionată în condiţiile stabilite.

În acest caz, Contrapartea Centrala nu se face garantă pentru nelivrarea fizică, dar reţine garanțiile vânzătorului pentru a putea gestiona aşa numitul „risc de înlocuire” a gazelor naturale nelivrate, conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures*.

(c) În cazul în care, după realizarea tranzacției, vânzătorul nu își onorează obligația de livrare (total sau parțial), Contrapartea Centrala va iniția un proces de înlocuire a pozițiilor aferente volumelor nelivrate, iar casa de clearing/contrapartea va suporta eventualele diferențe de preț, în conformitate cu prevederile *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures*..

(d) De asemenea, în cazul în care, după realizarea tranzacției, cumpărătorul nu își onorează obligația de preluare (total sau parţial) a volumului de gaze naturale care a făcut obiectul tranzactiei, Contrapartea Centrala va iniția un proces de înlocuire a pozițiilor aferente volumelor nepreluate, iar Contrapartea Centrala va suporta eventualele diferențe de preț, în conformitate cu prevederile *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures.*

(e) Eșecul procesului de înlocuire a pozițiilor aferente volumelor nepreluate/nelivrate, rezultând în dezechilibre stabilite de către OTS, nu atrage în niciun fel răspunderea contraparții.

(f) Chiar în situația în care Contrapartea Centrala realizează cu succes procesul de înlocuire a pozițiilor aferente volumelor nepreluate/nelivrate, Participanții care nu preiau/nu livrează volumele tranzacționate vor fi sancționați conform *Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures*.

**TARIFE SI COMISIOANE**

**Art. 13**.

(1) Pentru activităţile şi serviciile desfăşurate, BRM are dreptul de a percepe participanţilor la piaţa centralizată tarife şi comisioane, după cum urmează :

a) tarif de înscriere anual (lei/participant/an);

b) comision de administrare a pieţei centralizate de gaze naturale conform grilei de comisioane, aplicat numai participanţilor - parte în tranzacţie;

c) tarife prevăzute de *Regulamentul de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures prin intermediul Instructiunii specifice..*

(2) În cazul neachitării obligaţiilor prevăzute la alineatul (1) până la termenul scadent, BRM are dreptul de a suspenda accesul participantului la şedinţele de tranzacţionare, până la momentul onorării obligaţiilor.

**Art. 14.**

Tarifele şi comisioanele percepute în calitate de operator al pieţei centralizate de gaze naturale sunt instituite în baza deciziei Consiliului de administraţie al BRM şi sunt publicate pe site-ul BRM.

**REGIMUL DEPUNERII, ADMINISTRĂRII ŞI SOLUŢIONĂRII CONTESTAŢIILOR**

**Art. 15.**

Partea interesată poate depune contestaţie în scris la BRM în termenul prevăzut de *Regulamentul de compensare, decontare şi gestionare a riscului al Bursei Române de Mărfuri în calitate de Contraparte Centrală* pentru contracte futures.;

Depunerea unei contestații nu afectează dreptul BRM de a lua, până la soluționare, orice măsuri prevăzute de *Regulamentul de compensare, decontare şi gestionare a riscului al Bursei Române de Mărfuri în calitate de Contraparte Centrală pentru contracte futures.*

**PUBLICARE**

**Art. 16.**

Pentru tranzacţiile încheiate în cadrul pieţei produselor standardizate pe Piaţa produselor futures, BRM va publica zilnic, la sfârşitul intervalului de tranzacţionare, pe pagina proprie de internet, următoarele informaţii:

1. volumele tranzacţionate şi numărul de tranzacţii încheiate în acest sens - pentru fiecare produs în parte;
2. preţul minim de tranzacţionare al zilei - pentru fiecare produs în parte;
3. preţul maxim de tranzacţionare al zilei - pentru fiecare produs în parte;
4. preţul mediu al zilei de tranzacţionare - pentru fiecare produs în parte, calculat ca medie ponderată al tranzacțiilor din ziua respectivă;
5. preţul mediu actualizat - pentru fiecare produs în parte - pentru produsele tranzacţionabile în cadrul unui interval mai larg de timp, calculat ca medie ponderată a tuturor tranzacţiilor efectuate de la începutul intervalului de tranzacţionare a produsului respectiv până la sfârşitul zilei de tranzacţionare;
6. variaţia preţului mediu actualizat faţă de preţul mediu/actualizat al zilei anterioare - pentru fiecare produs în parte;
7. preţul de închidere al zilei de tranzacţionare – ultimul pret de tranzactionare inregistrat la inchiderea pietei pentru fiecare produs în parte;
8. variaţia preţului de închidere al zilei faţă de preţul de închidere al zilei anterioare - pentru fiecare produs în parte;
9. numărul participanţilor înregistraţi la piaţă care au depus minimum o ofertă în piaţă, indiferent de sensul acesteia - vânzare sau cumpărare.

**Art. 17.** Operatorul Pieţei produselor pe termen mediu și lung va transmite lunar ANRE informaţii detaliate cu privire la fiecare tranzacţie încheiată pe piaţa futures de gaze naturale din fiecare sesiune de tranzacţionare conform reglementărilor ANRE.

**Art.18.**

(1) BRM îşi rezervă dreptul de a modifica şi/sau completa prezenta procedură, cu respectarea procesului de consultare publică conform reglementărilor ANRE. Singura variantă opozabilă BRM este cea afişată pe site-ul acesteia.

(2) Anexele 1şi 2 fac parte integrantă din prezenta procedură.

**ANEXA 1**

la procedură

**A. Contracte futures- specificatii**

|  |  |
| --- | --- |
| **Tip produs** | Contract de tip futures |
| **Activul suport** | Gazul natural cu livrare fizica in Romania |
| **Tip contract** | Livrare in profil constant de 1 MWh/zi pe intrega perioada de livrare. |
| **Marimea contractului** | Nr de MWh inclusi in cadrul perioadei de livrare. Exemple:  - pentru un contract an calendaristic *(ex: 2020)* marimea contractului este de 366 MWh  - pentru un contract lunar *(ex: Decembrie)* marimea contractului este de 31 MWh |
| **Obiectul contractului** | Livrarea/preluarea fizica contra plata, de catre vanzator si cumparator, de gaz natural in reteaua Transgaz |
| **Perioade de livrare** | Luna calendaristica  Trimestrul calendaristic  Semestrul calendaristic  Anul calendaristic  Sezonul gazier rece: 1 Octombrie *(An N)-* 1 Aprilie (*An N+1)*  Sezonul gazier cald: 1 Aprilie -1 Octombrie  Anul gazier: 1 Octombrie *(An N)* – 1 Octombrie (*An N+1)* |
| **Ziua de livrare** | Ziua gaziera incepe la ora 6:00 a zilei curente si se termina la ora 6:00 a zilei calendaristice urmatoare |
| **Numar de perioade de livrare disponibile simultan la tranzactionare** | Primele 3 luni calendaristice intregi  Primele 4 trimestre calendaristice intregi  Primul sezon gazier rece intreg  Primul sezon gazier cald intreg  Primul an calendaristic intreg |
| **Prima zi de tranzactionare** | A se stabili de catre BRM |
| **Ultima zi de tranzactionare** | Ultima zi de tranzactionare a unui contract, denumita si scadenta este:  Pentru contractele lunare este T-2 zile lucratoare anterior primei zile din perioada de livrare (ziua T).  Pentru restul contractelor este T-3 zile lucratoare anterior primei zile din perioada de livrare (ziua T). |
| **Cascadare** | Fiecare pozitie deschisa la scadenta pe un contract mai mare de o luna (trimestru, , sezon si an) se inlocuieste prin pozitii egale pe perioade mai scurte. *Exemplu: Un an calendaristic se inlocuieste cu primele 3 luni si urmatoarele 3 trimestre* *din anul respectiv* |
| **Pozitie/Pozitie deschisa** | Pozitia este modalitatea de evidentiere in sistemul contrapartii BRM a obligatiilor si drepturilor rezultate din activitatea de tranzactionare.  *O pozitie de cumparare este aferenta unui contract futures cumparat. O pozitie de vanzare este aferenta unui contract futures vandut.*  **O pozitie de vanzare anuleaza o pozitie de cumparare si viceversa din punct de vedere al compensarii centralizate**.  Pozitia deschisa reprezinta numarul de pozitii de un sens *(fie vanzare fie cumparare)* ce nu sunt compensate prin pozitii de sens opus. *Exemplu: un participant are incheiate in cadrul unei zile 2 tranzactii: una de cumparare a 3 contracte si a doua de vanzare a 1 contract. (prin contract se intelege strict cu aceeasi perioada de livrare). La finalul zilei participantul are 2 pozitii de cumparare deschise.* |
| **Mod de decontare zilnic**   * **marcarea la piata a pierderii potentiale si a profitului potential** | Zilnic se face marcarea la piata si se inregistreaza diferentele (profit/pierdere) intre pretul zilnic de decontare si pretul tranzactiei din ziua curenta sau intre pretul zilnic de decontare si pretul zilnic de decontare din ziua anterioara pentru pozitiile provenite din ziua anterioara.  Profitul si sau pierderea potential se evidentiaza zilnic in contul unui participant. Pierderea se evidentiaza pana in ultima zi de livrare si trebuie acoperita zilnic pana la scadenta prin metode de garantare acceptate de contrapartea centrala BRM. Profitul se evidentiaza pana in ultima zi de livrare in contul participantului deschis la contrapartea centrala BRM nefiind disponibila retragerea acestuia pana la scadenta. |
| **Pret zilnic de decontare** | Pretul calculat de catre BRM conform Instructiunii specifice din cadrul Regulamentului BRM privind compensarea si decontarea contractelor futures |
| **Pretul final de decontare** | Pretul calculat si publicat de catre BRM conform Instructiunii specifice din cadrul Regulamentului BRM privind compensarea si decontarea contractelor futures *pentru fiecare luna calendaristica de livrare.* Pretul final de decontare se determina la scadenta unui contract lunar. Cu T-2 zile lucratoare anterior primei zile de livrare.  *Pretul final de decontare este pretul la care se face livarea pentru toate pozitiile ramase deschise la scadenta contractului.*  *Cumparatorul plateste catre vanzator activul la pretul final de decontare. Suma de plata este determinata prin inmultirea Marimii Contractului cu Pret final de decontare.*  ***Toate taxele si impozitele impuse de legislatia in vigoare se vor achita distinct.*** |
| **Mod de decontare finala**  **-decontarea fizica**  **- plata/incasarea** | **Decontarea finala trebuie facuta prin livrare fizica a gazelor naturale conform tranzactiilor incheiate. BRM in calitate de contraparte centrala va notifica Transgaz pe baza bruta toate tranzactiile incheiate.**  ***Vanzatorul este obligat sa livreze si Cumparatorul este obligat preia cantitatea de gaze naturale convenita prin tranzactia/tranzactiile incheiate cu contracte futures.***  ***Plata este efectuata de cumparator catre BRM in calitate de contraparte centrala, acesta fiind obligat sa plateasca contravaloarea gazele naturale aferente pozitiilor deschise de cumparare detinute la scadenta unui contract lunar la Pretul Final de Decontare.***  ***Vanzatorul incaseaza de la BRM in calitate de contraparte centrala, acesta incasand contravaloarea gazelor naturale aferente pozitiilor deschise de vanzare detinute la scadenta unui contract lunar la Pretul Final de Decontare.*** |
| **Stabilirea Pierderii/profitului final**  **Eliberarea profitului si acoperirea pierderii finale** | **Ultima zi de marcare a profitului/pierderii pentru un contract este ziua scadentei unui contract pe baza Pretului Final de Decontare, acesta devenind Profit/Pierdere final/finala.**  **In termen de 2 zile lucratoare de la scadenta unui contract lunar un participant trebuie sa achite pierderea finala calculata pe respectivul contract lunar.**  **In termen de 2 zile lucratoare de la scadenta unui contract lunar BRM in calitate de contraparte centrala achita unui participant profitul final calculat pe respectivul contract lunar.** |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Codificare contracte futures in platforma de tranzactionare:**

|  |  |
| --- | --- |
| **DENUMIRE PRODUS** | **CODIFICARE** |
| 1. Luna | **M***XX*\_*AAAA* |
| 1. Trimestru | **Q***X-AAAA* |
| 1. Sezon cald | **WS**- *AAAA* |
| 1. Sezon rece | **CS**- *AAAA* |
| 1. An calendaristic | **CAL**-*AAAA* |

**Nota:**

* *„XX” reprezinta numarul lunii in care se desfasoara livrarea din an cu valori de la 1 la 12*
* *„X” reprezinta numarul trimestrului in care se desfasoara livrarea din an cu valori de la 1 la 4* ***in cazul contractelor de tip trimestru***
* *„AAAA” reprezinta anul in care incepe livrarea*

**ANEXA 2 la procedură**

**Acordul de Acceptare a Membrului Compensator**

Prezentul Acord de Acceptare a MC (“**Acordul**”) este încheiat astăzi, \_\_\_\_\_\_\_\_\_, între

**BURSA ROMÂNĂ DE MĂRFURI (Romanian Commodities Exchange) S.A.**

Nr. de înregistrare la Registrul Comerţului J40/19450/1992

Cod Unic de Înregistrare RO1562694

Licenţa nr. 1797/19.07.2013 emisă de ANRE

denumită în cele ce urmează “BRM”, în calitate de Contraparte Centrală

şi

**SC…………………………………..................................................................................................**

cu sediul în localitatea.....................strada................., cod poştal.........................................., tel......................., fax.................., adresa e - mail................, având cont deschis la banca ...................., cont nr...............................

Nr. de înregistrare la Registrul Comerţului…………….............................................................

Cod Unic de Înregistrare…………..............................................................................................

Licenţa nr. ......................./................. emisă de Autoritatea Naţională de Reglementare în Domeniul Energiei,

denumită în cele ce urmează “MC”, în calitate de Membru Compensator

Denumite în continuare în mod individual “**Partea**” și în mod colectiv “**Părțile**”

**Având în vedere următoarele:**

A BRM este operatorul Pietei, licentiat de ANRE, pe care MC este înregistrat să tranzacționeze Activul Suport;

B BRM oferă Servicii de compensare-decontare pentru Tranzacțiile realizate pe Piață, în baza Contractelor acceptate în acest scop de BRM;

C MC intenționează să beneficieze de Serviciile de compensare-decontare oferite de BRM;

D În acest moment MC îndeplinește condițiile pentru a avea calitatea de Membru Compensator, conform Regulamentului de compensare, decontare şi gestionare a riscului al Bursei Române de Mărfuri în calitate de Contraparte Centrală (“**Regulamentul**”).

**În considerarea celor de mai sus, Părțile agreează astfel:**

**1 Definiții și interpretare:**

1.1. Termenii și expresiile utilizate în prezentul Acord, scriși cu majuscule, vor avea definiția prevăzută în Regulament.

1.2 În cuprinsul prezentului Acord, cu excepția situațiilor în care se prevede expres contrariul,

1.2.1 o referire la un gen gramatical cuprinde toate celelalte genuri gramaticale;

1.2.2 o referire la numărul singular include și pluralul și vice-versa.

1.3 În caz de discrepanță între prezentul Acord și Regulament, prevederile Regulamentului vor prevala, în forma valabilă la data aplicării acestuia.

1.4 Prevederile Regulamentului și ale Instrucțiunilor BRM, deciziile BRM, precum și practica constantă a BRM se vor aplica prezentului Acord *mutatis mutandis*, ca și cum ar face parte din prezentul Acord.

**2 Obligații derivate din calitatea de MC**

2.1 MC garantează că toate informațiile furnizate BRM pentru a determina faptul că MC îndeplinește condițiile pentru a avea calitatea de Membru Compensator sunt, la data semnării prezentului Acord, integrale și corecte.

2.2 MC se va asigura că îndeplinește în orice moment, condițiile pentru a avea calitatea de Membru Compensator. Dacă MC deține informații apte să conducă la concluzia că MC nu mai îndeplinește sau urmează să nu mai îndeplinească condițiile pentru a avea calitatea de Membru Compensator, MC va informa imediat BRM, în scris, cu privire la respectivele circumstanțe.

2.3 MC va informa imediat BRM, în scris, și cu privire la apariția sau probabilitatea apariției următoarelor evenimente:

2.3.1 oricare dintre evenimentele prevăzute în Regulament ca o neîndeplinire a obligațiilor MC sau o încălcare a Regulamentului;

2.3.2 expirarea sau refuzul oricărei licențe, autorizații sau contract necesare MC pentru desfășurarea activității sale comerciale, incluzand, dar fără a se limita la documentele emise/încheiate cu ANRE și OTS;

2.3.3 orice modificare a datelor de identificare a MC prevăzute în prezentul Acord;

2.3.4 orice sancțiune aplicată de ANRE sau OTS, fie pe bază legală sau contractuală;

2.3.5 orice modificare a cursului normal al activității ce ar putea afecta îndeplinirea obligațiilor prevăzute în Regulament.

2.4 În cazul primirii informărilor prevăzute la art. 2.2. și 2.3, BRM va avea dreptul să reanalizeze dacă MC încă îndeplinește condițiile pentru a avea calitatea de Membru Compensator, putând solicita MC orice alte informații în acest sens. MC va prezenta în mod prompt aceste informații și se va asigura că acestea sunt integrale și corecte.

2.5 MC se obligă să respecte prezentul Acord, Regulamentul și Instrucțiunile, declarând în acest sens că este familiarizat cu prevederile acestora, pe care le acceptă în mod expres.

2.6 MC se obligă să acorde BRM un drept de debitare directă asupra Contului de Disponibil, în forma propusă de BRM, pentru orice sume datorate de către MC aferente obligațiilor sale în baza Regulamentului, ordinelor inițiate în Piață sau Tranzacțiilor încheiate.

**3 Serviciile de compensare-decontare oferite de BRM**

3.1 BRM se obligă să ofere MC Serviciile de compensarea-decontarea a Tranzacțiilor, în conformitate cu prevederile Regulamentului.

3.2 MC înțelege și acceptă faptul că Serviciile nu includ nicio obligație din partea BRM legată de livrarea fizică a Activului Suport și că, indiferent de acțiunile de compensare financiară, MC rămâne deplin obligat, conform Contractelor încheiate, față de ceilalți MC, și față de OTS, în caz de dezechilibru.

3.3 În considerarea Serviciilor, BRM va aplica MC Tarife, pe care MC se obligă să le plătească conform Regulamentului și Instrucțiunilor, inclusiv prin intermediul debitării directe de către BRM.

3.4 MC va accepta acțiunile BRM conform rapoartelor emise Zilnic de BRM care îi vor fi deplin opozabile și obligatorii. MC va exonera BRM de orice răspundere cu privire la acțiunile întreprinse conform Regulamentului și va garanta și despăgubi BRM pentru orice prejudicii cauzate BRM, celorlalți Membri Compensatori sau oricăror alți terți ca urmare a activității MC, înclusiv ca urmare a acțiunilor BRM realizate ca o consecință a activității MC. Pentru evitarea oricărui dubiu, răspunderea MC nu va limitată la fondurile constituite conform Regulamentului.

3.5 MC înțelege și acceptă faptul că Serviciile nu presupun o răspundere nelimitată din partea BRM cu privire la riscul financiar, ci exclusiv în limita contribuției BRM la Fondul de Garantare.

3.6 MC se obligă să constituie/plătească Marjele instituite de către BRM, inclusiv în cazul modificării sau majorării acestora în condițiile Regulamentului.

**4 Limitarea tranzacționării și compensării**

BRM va avea dreptul, în orice moment, să limiteze dreptul MC de a încheia Tranzacții sau de a-i fi compensate Tranzacțiile sau Marjele, în condițiile prevăzute în Regulament.

**5 Încetare**

5.1 Prezentul Acord poate fi denunțat unilateral de oricare dintre Părți cu un preaviz de 30 de Zile. Până la finalul ultimei Zile a perioadei de preaviz, MC se va asigura că nu mai înregistrează Poziții deschise. În cazul în care MC înregistrează în continuare Poziții deschise, BRM va avea dreptul să le închidă forțat, prevederile Regulamentului referitoare la închiderea forțată a Pozițiilor urmând a fi aplicabile *mutatis mutandis*.

5.2 Dacă MC își încalcă obligațiile din prezentul Acord, cele din Regulament sau BRM stabilește faptul că MC îndeplinește condițiile pentru a avea calitatea de Membru Compensator, BRM va putea rezilia prezentul Acord pentr-o simplă notificare scrisă, fără nicio altă formalitate și fără intervenția instanței (pact comisoriu expres). BRM va putea lua toate măsurile prevăzute de Regulament (inclusiv închiderea forțată a Pozițiilor deschise ale MC), precum și orice alte măsuri prevăzute de Regulament apte să protejeze BRM, ceilalți MC și siguranța sistemului de compensare-decontare.

5.3 În măsura în care această calitate nu a fost deja retrasă, la încetarea prezentului Acord MC își va pierde calitatea de Membru Compensator.

6 Forța majoră

6.1 Oricare dintre Părți este exonerată de raspunderea privind neîndeplinirea sau îndeplinirea cu întârziere a obligațiilor sale, în cazul apariției unui caz de forță majoră (definit conform prevederilor Codului Civil Român) constatat de Camera de Comerș și Industrie a României.

6.2 Partea care invocă forța majoră are obligația de a notifica celeilalte Părți, în termen de 5 zile și în mod complet, producerea acesteia și de a lua orice măsuri care îi stau la dispoziție în vederea limitării consecințelor.

6.3 În situația în care Partea împiedicata să își îndeplinească obligațiile, ca urmare a apariției unui caz de forță majoră, rămâne în imposibilitate de a-și îndeplini obligațiile pe o perioadă continuă de 30 de zile, cealaltă Parte are dreptul să înceteze prezentul Acord, cu efect imediat, prin simpla notificare a celeilalte Părți, fără obligarea la plata de despăgubiri, de către vreuna dintre Părți. Sunt considerate asemenea evenimente: razboiul, calamitățile naturale, grevele, restricțiile legale, intervenția autorităților de reglementare și orice alt eveniment care este în afara controlului Părții care îl invocă.

7 Întregul Acord

7.1 Prezentul Acord, împreună cu Regulamentul și Instrucțiunile includ intreaga înțelegere dintre Părți cu privire la Serviciile de compensare-decontare oferite de BRM.

7.2 Prezentul Acord înlocuiește și anulează orice înțelegere, comunicare, ofertă, propunere, sau corespondență, în forma orală sau scrisă, schimbate sau încheiate anterior între Părți și care se referă la același obiect.

8 Transfer

8.1 Prezentul Acord nu poate fi transferat, fie direct, fie prin orice operațiuni juridice de către Părți.

8.2 Sub rezerva restricției referitoare la transfer incluse în acest Acord la art. 8.1, prevederile acestui Acord vor avea caracter obligatoriu pentru Părți, reprezentantii legali și succesorii acestora.

9 Substituire

În cazul în care orice prevedere din prezentul Acord se dovedește a fi nelegală, nulă sau neexecutorie, total sau parțial, conform oricărei legi aplicabile, se va considera că respectiva prevedere nu face parte din Acord, neafectând legalitatea, valabilitatea și caracterul executoriu al celorlalte prevederi din Acord. Fiecare Parte va depune toate eforturile pentru a negocia cât de repede posibil, cu bună credință, o prevedere valabilă de substituire, având același efect economic.

**10** **Nerenunțare**

Neexercitarea sau amânarea exercitării unui drept care decurge din prezentul Acord nu vor echivala cu renunțarea la dreptul respectiv, iar exercitarea singulară sau parțială a unui drept nu va exclude posibilitatea exercitării ulterioare a aceluiași drept sau a altor drepturi. Drepturile și despăgubirile oferite prin prezentul Acord sunt cumulative și nu exclud existența de drepturi și despăgubiri suplimentare oferite de legea aplicabilă.

11 Legea aplicabilă

Prezentul Acord va fi guvernat de și interpretat în conformitate cu legile din România.

12 Soluționarea disputelor

Parțile convin să depuna toate eforturile pentru a rezolva amiabil orice diferend apărut în legatură cu prezentul Acord, cu Regulamentul sau Instrucțiunile. În cazul în care Părțile nu reușesc să rezolve aceste diferende, orice neînțelegere sau dispută rezultând din interpretarea, executarea sau încetarea prezentului Acord, sau din interpretarea și executarea Regulamentului sau Instrucțiunilor va fi dedusă spre soluționare instanței judecătorești competente din București.

13 Dispoziții finale

13.1 Fiecare Parte acceptă în mod expres clauzele care prevăd în folosul uneia dintre Părți limitarea răspunderii, dreptul de a denunța unilateral Acordul sau de a suspenda executarea obligațiilor, precum și clauzele care prevăd în detrimentul uneia dintre Părți decăderea din drepturi ori din beneficiul termenului, limitarea dreptului de a opune excepții, obiecțiuni sau apărări, clauze prin care se derogă de la normele privitoare la competența instanțelor judecătorești sau de la beneficiul impreviziunii.

13.2 MC isi asuma riscul cu privire la apariția unor împrejurări excepționale, independente de voința sa, chiar dacă ar face vădit injustă obligarea MC la executarea obligațiilor asumate, fiind de acord să le îndeplinească independent de asemenea schimbări excepționale ale împrejurărilor care au stat la baza prezentului Acord sau la baza unei Tranzacții. Prin asumarea unor asemenea riscuri, MC înțelege și acceptă că nu va putea solicita instanței de judecată adaptarea prezentului Acord, a unei Tranzacții sau a obligațiilor ce derivă din acestea conform Regulamentului, în cazul apariției unor împrejurări excepționale de natura celor descrise mai sus.

BRM MC

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_